લેખક-દિગ્દર્શક કેતન મહેતાએ બે સ-રસ જીવનચરિત્ર રૂપેરી પરદા પર રજૂ કર્યાં છેઃ મહાનની કક્ષામાં આવતા ચિત્રકાર રાજા રવિ વર્મા(‘રંગરસિયા’)નું અને બાવીસ-બાવીસ વર્ષ સુધી હથોડી-છીણીથી પહાડ કોતરી કેડી કંડારનારા બિહારના દશરથ માંઝી (‘માંઝીઃ ધ માઉન્ટન મૅન’)નું. એમ તો કેતનભાઈએ સરદાર વલ્લભભાઈ પટેલ અને મંગલ પાંડેને પણ રજૂ કર્યાં, કિંતુ રાજા રવિ વર્મા-માંઝી વિશે, ફિલ્મ આવી એ પહેલાં, બહુ ઓછા લોકો બદ્ધેબદ્ધું જાણતા હતા.